
_START_ARTICLE_
Brigade
_START_PARAGRAPH_
En brigade (BDE) er en hærafdeling (afledt af italiensk: briga, der betyder strid)._NEWLINE_En brigade består normalt af tre til fem bataljoner og omfatter mellem 3.500 og 5.000 soldater. Brigaden betegnes ofte som en troppeenhed. Det er den mindste enhed, som indeholder elementer af forskellige våbenarter, kamptropper såsom infanteri og kampvogne, artilleri, ingeniørtropper, forsyningstropper osv., og det er den mindste enhed, som på egen hånd kan udføre operationer af flere dages varighed._NEWLINE_En brigade indgår ofte i en division. En brigade er ækvivalent med en romersk legion._NEWLINE_Chefen for en brigade er oberst eller brigadegeneral. Brigadegeneralen betegnes ofte som brigadér.